section_heading: Podaci o strip junaku
paragraph_text: Mjesto radnje stripa nije strogo određeno. Iako veliki broj priča započinje u rezervatu Navaho indijanaca, radnja se dešava po cijeloj Sjevernoj Americi. Vrijeme radnje je približno kraj 1870-ih i početak 1880-ih. Texovi prijatelji su brojni: general Davis je jedan od zapovjednika američke vojske, ponekad od Texa zatraži pomoć a zauzvrat on pomaže njemu u smiravanju problema između Indijanaca i vojske; El Morisco je neka vrst vrača ili vješca iz Egipta koji živi u Meksiku; Jim Brandon, pukovnik kanadske konjičke policije; Gros-Jean, kanadski traper; Tom Devlin, policijski časnik u San Franciscu; Nat MacKennet, šerif u New Orleansu...